Eila

Eila  (Isle en francés) es una ribiera occitana dau sud-oest de França (regions de Lemosin e d'Aquitània).

Etimologia

Eila a per origina lo preceltic °Ela o lo celtic Ilā Xavier Delamarre, Noms de lieux celtiques de l'Europe ancienne, ed. Errance, 2012, p. 164 e 350; versemblablament, perqué i a daus noms aparentats en Granda Bretanha que donet mai d'un nom de cors d'aiga (Elle, Ill, Ille,...). L'omonimia entre Eila e Isla, plan anciana (en Perigòrd dialectalament lemosin, i- iniciala es pus sovent prononçada ), es a l'origina de la grafia francesa.

 Geografia 

La font d'Eila se tròba en Lemosin (departament de Nauta Vinhana, au sud dau vilatge de Rongeras (comuna de Janalhac) per 375 m d’altitud. Son cors es de 255 km, dont 87 km de navegar (aura en mai d'una seccion). Se junh a Dordonha en Liborna. Sa penda mejana es de 1,56 m/km. Tot lo bacin es de clima oceanic. Lo movement de la marea se fai sentir jurca Savinhac d'Eila, lo flux monta enquera una dotzena de quilomètres mai amont devers Cotràs.

Idrologia

Lo 3 de genier de 1994, l'estacion idrologica de Cotràs enregistret un debit maximau jornalier de 837 m/s.

 Departaments e localitats asaigats 

 Nauta Vinhana : Lu Chaslar
 Dordonha : Jumilhac lo Grand, Cornhac d'Eila, Savinhac de las Gleisas, Perigüers, Colonhés e Champs Niers, Sench Astier, Nuòuvic, Moissídan, Montpaun e Menestairòu
 Gironda : Cotràs, Liborna

 Afluents principaus 

 Loa
 Auvesera
 Manoire
 Vern
 Beurona (tres rius son nomenats entau)
 Cremsa
 Ducha
 Drona
 Corbarieu
 Sàia

 Ligams externes 

Categoria:aiga d'Occitània
Categoria:Bacin de Dordonha
Categoria:aiga de Nauta Vinhana
Categoria:aiga de Dordonha
Categoria:aiga de Gironda
Categoria:aiga navegabla